A BIZOTTSÁG 1769/2004/EK RENDELETE
(2004. október 14.)
az EMOGA Garanciarészlege számláinak elszámolása végett, illetve felügyeleti és előrejelzési célból a Bizottság rendelkezésére bocsátandó számviteli adatok formájának és tartalmának megállapításáról szóló 2390/1999/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre (1) és különösen annak 4. cikke (8) bekezdésére,
mivel:
(1)
A 729/70/EGK tanácsi rendeletnek az EMOGA Garanciarészlege számlaelszámolási eljárása tekintetében történő alkalmazására vonatkozó részletes szabályok megállapításáról szóló, 1995. július 7-i 1663/95/EK bizottsági rendelet (2) 2. cikkének (3) bekezdése úgy rendelkezik, hogy az említett rendelet 4. cikke (1) bekezdésének c) pontjában említett számviteli adatok formáját és tartalmát az 1258/1999/EK rendelet 13. cikkében előírt eljárással összhangban kell meghatározni.
(2)
A közösségi intézményekre és szervekre alkalmazandó, a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendelet (3) és a tagállamokban alkalmazandó, a nemzeti jogba beültetett, a személyes adatok feldolgozása tekintetében az egyének védelméről, valamint az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelv (4) a személyes adatok feldolgozása tekintetében védi a természetes személyeknek a magánélet tiszteletben tartásához való jogát.
(3)
A 2390/1999/EK rendelet (5) vonatkozásában beszolgáltatott adatok között szereplő bármilyen személyes adat a 45/2001/EK rendelet követelményeivel összhangban kerül feldolgozásra, amely előírja kiváltképpen azt, hogy az adatok érintettjeit tájékoztatni kell jogaikról, beleértve a kérésre személyes adataik közléséhez való jogot, a pontatlan vagy hiányos személyes adatok helyesbítéséhez való jogot és az Európai Adatvédelmi Biztos segítségének bármikori igénybe vételéhez való jogot. A Szerződés 248. cikke (3) bekezdése értelmében az Európai Számvevőszék hozzáférhet az 1663/95/EK rendelet 4. cikke (1) bekezdésének c) pontjában említett számviteli adatokhoz, és a 45/2001/EK rendelet 5. cikkének b) pontjával és 7. cikkével összhangban a személyes adatokat feldolgozhatja.
(4)
Az EMOGA Garanciarészlegének számlaelszámolási eljárására vonatkozóan az ellenőrzések véghezvitele érdekében az Európai Csaláselleni Hivatal (OLAF) szintén hozzáférhet az 1663/95/EK rendelet 4. cikkének (1) bekezdése c) pontjában említett számviteli adatokhoz, és a 45/2001/EK rendelet 5. cikkének a) pontjával és 7. cikkének (1) bekezdésével összhangban a személyes adatokat feldolgozhatja.
(5)
Az EMOGA Garanciarészlegének számlái elszámolása végett, illetve felügyeleti és előrejelzési célból a Bizottság rendelkezésére bocsátandó számviteli adatok formáját és tartalmát jelenleg a 2390/1999/EK bizottsági rendelet állapítja meg. E rendelet átültetése helyénvaló.
(6)
A költségvetési nómenklatúrában bekövetkezett változásoknak köszönhetően, illetve annak érdekében, hogy a tagállamok és a Bizottság közötti információcsere optimális és naprakész legyen, a 2390/1999/EK rendelet mellékleteit 2004. október 16-tól kezdve át kell ültetni.
(7)
A 2390/1999/EK rendeletet ennek megfelelően módosítani kell.
(8)
Az e rendeletben előírt intézkedések összhangban vannak az Alap bizottságának véleményével,
ELFOGADTA EZT A RENDELETET:
1. cikk
A 2390/1999/EK rendelet a következőképpen módosul.
1.
A 2. cikk helyébe a következő szöveg lép:
„2. cikk
(1) Az 1663/95/EK rendelet 4. cikkének (1) bekezdése c) pontjában említett számviteli adatokat a Bizottság kizárólag a következő célokra használja:
a)
az 1258/1999/EK rendelet értelmében az EMOGA Garanciarészlegének számlái elszámolása végett feladatai elvégzéséhez;
b)
a fejlemények felügyelete és a mezőgazdasági ágazatban előrejelzések nyújtása.
Ennek tekintetében az Európai Számvevőszék és az Európai Csaláselleni Hivatal (OLAF) ezekhez az adatokhoz hozzáférhet.
(2) A beszolgáltatott adatok között szereplő bármilyen személyes adatot kizárólag az (1) bekezdésben meghatározott célokra lehet felhasználni. Kiváltképpen amennyiben a Bizottság számviteli adatot az (1) bekezdés b) pontjában említett célra használ fel, a Bizottság ezt az adatot névtelenül kezeli, és kizárólag összesített formában dolgozza fel.
(3) Amennyiben az adatok érintettjének bármilyen kérdése lenne személyes adatai feldolgozásával kapcsolatban, felteheti őket az Európai Bizottság Mezőgazdasági Főigazgatóságán a következő e-mail címen: AGRI-J1@cec.eu.int
(4) A Bizottság kezeskedik afelől, hogy az 1663/95/EK rendelet 4. cikkének (1) bekezdése c) pontjában említett számviteli adatokat bizalmasan kezeli, és biztonságban tartja.”
2.
A 2390/1999/EK rendelet I., II. és III. mellékletének helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet 2004. október 16-tól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 14-én.